གསུམ་པ་རྒྱལ་གཤེན་གང་གི་རིང་ལ་བསྣུབས་པ་ནི།རྒྱལ་པོ་གྲི་གུམ་བཙན་པོ་དང་སྐུ་གཤེན་མཁས་པ་མི་བཞིའི་སྐུ་ཚེའི་སྟོད་ལ་རྒྱལ་གཤེན་བར་སྙན་ཕྲ་ཞུས་པས་བསྣུབས་ཏེ།ཉི་ཟེར་སྒྲོན་མ་ལས།མཁས་པ་མི་བཞིའི་སྐུ་ཚེའི་སྟོད་ལ་ནུབ་ཅེས་གསུངས་སོ།།མཁས་པ་མི་བཞི་ནི་སྐུ་ཚེ་དང་གྲོང་འཇུག་གི་གདམས་ངག་སོགས་ལ་རང་དབང་ཐོབ་པའི་སྐྱེས་བུ་ཁྱད་པར་ཅན་ཡིན་སྟབས།ཕྱིས་སུ་ཁྲི་སྲོང་གིས་བོན་བསྟན་བསྣུབས་སྐབས་སུའང་ཞལ་བཞུགས་ཡོད་པས།དེ་ལྟ་བུའི་གནས་ལ་རང་ཉིད་རྒྱུ་མཚན་དུ་བྱས་ཏེ་ཆེ་ཧ་ལས་བྱ་མི་རུང་ངོ་།།